Greek Legal Document

Category: 116

Content:
12. ΝΟΜΟΘΕΤ. ΔΙΑΤΑΓΜΑ υπ’ αριθ. 105 της 11/17 Αυγ. 1973 (ΦΕΚ Α΄ 178) Περί του Οργανισμού Δημοσίας Αντιλήψεως Ζακύνθου (ΟΔΑΖ). Γενικαί Διατάξεις Άρθρ.1.-Το δια του Νόμ. 6302/1934 «περί οργανώσεως των Φιλανθρωπικών Ιδρυμάτων Ζακύνθου», συσταθέν Νομικόν Πρόσωπον Δημοσίου Δικαίου υπό την επωνυμίαν «Οργανισμός Φιλανθρωπικών Ιδρυμάτων Ζακύνθου» μετονομασθέν δια του άρθρ. 7 του από 10/21 Σεπτ. 1935 Ν.Δτος «περί τροποποιήσεως του Νόμ. 6302/1934 εις «Οργανισμον Δημοσίας Αντιλήψεως Ζακύνθου» διατηρούμενον ως τοιούτον διέπεται εφ’ εξής υπό των διατάξεων του παρόντος. Σκοπός-Έδρα Άρθρ.2.-1.Σκοπός του Οργανισμού Δημοσίας Αντιλήψεως Ζακύνθου (εφεξής αναφερομένου υπό τον συντετμημένον τίτλον ΟΔΑΖ) είναι: α)Η περίθαλψις και η μέριμνα προς επαγγελματικήν αποκατάστασιν ορφανών ή εγκαταλελειμμένων ανηλίκων. β)Η περίθαλψις ηλικιωμένων ή ανιάτως πασχόντων ατόμων, και γ)Η προστασία ατόμων περιελθόντων εις παντελή αδυναμίαν αντιμετωπίσεως των στοιχειωδών αναγκών της ζωής και εχόντων προδήλως ανάγκην κοινωνικής συνδρομής. 2.Ο ΟΔΑΖ εδρεύει εν τη πόλει της Ζακύνθου και έχει ιδίαν σφραγίδα. Τρόπος εκπληρώσεως του σκοπού Άρθρ.3.-Η εκπλήρωσις του εν άρθρ. 2 του παρόντος αναφερομένου σκοπού, πραγματοποιείται: α)Δια της λειτουργίας καταστήματος Προστασίας Παιδικής ηλικίας και της συνεχούς προπαρασκευής των τροφίμων αυτού προς επαγγελματικήν αποκατάστασιν. β)Δια της λειτουργίας καταστήματος προστασίας ηλικιωμένων και ανιάτως πασχόντων ατόμων. γ)Δια της παροχής βοηθημάτων εις χρήμα ή είδος εις δεομένους προστασίας και εις ειδικάς εκτάκτους περιστάσεις, δια της λειτουργίας Σταθμού προσωρινής περιθάλψεως ενώ θα παρέχωνται προσωρινώς στέγη, τροφή, ιματισμός και ιατροφαρμακευτική βοήθεια εις άτομα περιελθόντα εκτάκτως εις παντελή αδυναμίαν αντιμετωπίσεως των προς το ζήν. Διοίκησις Οργανισμού Άρθρ.4.-1.Ο ΟΔΑΖ διοικείται υπό πενταμελούς Διοικητικού Συμβουλίου διοριζομένου μετά των αναπληρωτών του, δι’ αποφάσεως του Νομάρχου επί τετραετεί θητεία δυναμένη ν’ ανανεωθή και αποτελουμένου εκ προσώπων εγνωσμένου κύρους δυναμένων ως εκ της επιστημονικής καταρτίσεως, της επαγγελματικής απασχολήσεως ή της πείρας αυτών να συμβάλλουν εις την εύρυθμον λειτουργίαν του Οργανισμού. 2.Δεν επιτρέπεται ο διορισμός, λόγω θέσεως, ως μελών του Διοικητικού Συμβουλίου δημοσίων υπαλλήλων και υπαλλήλων Νομικών Προσώπων Δημοσίου Δικαίου. 3.Εις τον Πρόεδρον, τα μέλη, τον Εισηγητήν, τον Γραμματέα του Διοικητικού Συμβουλίου παρέχεται αποζημίωσις δια συμμετοχήν των εις τας συνεδριάσεις αυτού οριζομένη δια κοινής αποφάσες των Υπουργών Οικονομικών και Κοινωνικών Υπηρεσιών. Εποπτεία Οργανισμού Άρθρ.5.-Ο ΟΔΑΖ τελεί υπό την εποπτείαν του Υπουργείου Κοινωνικών Υπηρεσιών επιφυλασσομένων των διατάξεων του Α.Ν. 2039/1939 «περί τροποποιήσεως, συμπληρώσεως και κωδικοποιήσεως των Νόμων περί εκκαθαρίσεως και διοικήσεως των εις το Κράτος και υπέρ κοινωφελών σκοπών καταλειπομένων κληρονομιών, κληροδοσιών και δωρεών», ως προς την εποπτείαν και τον έλεγχον παρά του Υπουργείου των Οικονομικών της διαχειρίσεως των εκ διαθήκης ή δωρεάς περιουσιών του Οργανισμού. Προσωπικόν - Αποδοχαί Άρθρ.6.-1.Το τακτικόν διοικητικόν προσωπικόν του ΟΔΑΖ το προβλεπόμενον υπό του Νόμ. 6302/1934 και του από 28/31 Δεκ. 1934 εκτελεστικού αυτού Πρ. Δ/τος «περί τρόπου εκπληρώσεως των σκοπών του Οργανισμού Φιλ/κών Ιδρυμάτων Ζακύνθου», αποτελείται εκ 5 υπαλλήλων, ως αι θέσεις τούτων διηρθρώθησαν δια της υπ’ αριθ. 10234/1956 αποφάσεως του Υπουργού Κοινωνικής Προνοίας «περί διαρθρώσεως των τακτικών θέσεων υπαλλήλων του Οργανισμού Δημοσίας Αντιλήψεως Ζακύνθου». 2.Το υπό της προηγουμένης παραγράφου προσωπικόν του ΟΔΑΖ απολαμβάνει, ως και μέχρι τούδε, των αυτών δικαιωμάτων και προνομίων ων  απολαμβάνουν και οι τακτικοί δημόσιοι υπάλληλοι ως προς τας προσαυξήσεις μισθού λόγω πολυετούς υπηρεσίας συμμετοχήν εις Μετοχικόν Ταμείον  Πολιτικών Υπαλλήλων, Ταμείον Προνοίας Δημοσίων  Υπαλλήλων  και  Ταμείον  Αρωγής  Υπαλλή-   (Αντί της σελ. 97) Σελ. 97(α) Τεύχος 504-Σελ. 129 Φιλανθρωπικά Ιδρύματα Ζακύνθου 35.Γ.δ.11-12   534 λων Υπουργείου Κοινωνικών Υπηρεσιών. 3.Οι υπό της παρ. 1 του παρόντος άρθρου προβλεπόμενοι τακτικοί διοικητικοί υπάλληλοι του ΟΔΑΖ συνταξιοδοτούνται κατά τας διατάξεις του Ν.Δ. 2487/1953 «περί απονομής συντάξεως των υπαλλήλων του Οργανισμού Δημοσίας Αντιλήψεως Ζακύνθου». Ούτοι ως και οι εκ τούτων ήδη συνταξιούχοι μη όντες υποχρεωτικώς ησφαλισμένοι εις ασφαλιστικούς Οργανισμούς δια την περίπτωσιν ασθενείας δικαιούνται μετά των μελών της οικογενείας των ιατροφαρμακευτικής και νοσοκομειακής περιθάλψεως εφαρμοζομένων και επ’ αυτών των δια τους συνταξιούχους του Δημοσίου ισχυουσών εκάστοτε διατάξεων, ως και των εξόδων κηδείας των σχετικών δαπανών βαρυνουσών τον ΟΔΑΖ εις ον περιέρχεται και η εκάστοτε επί της συντάξεως αυτών ενεργουμένη προς τον σκοπόν τούτον κράτησις. Περιουσία Άρθρ.7.-1.Άπασα η περιουσία του ΟΔΑΖ αποτελουμένη, κατά την δημοσίευσιν του παρόντος, εκ του παρά τον χείμαρρον Αγίου Χαραλάμπους Ζακύνθου ακινήτου επί του οποίου κείνται αι εγκαταστάσεις αυτού, εκ των εις τούτον περιελθόντων περιουσιακών στοιχείων δια του συστατικού του Νομ. 6302/1934, εκ των μετά την ισχύν του Νόμου τούτου κτηθέντων και εκ των εκάστοτε κτηθησομένων νέων τοιούτων, διέπεται εφεξής υπό των διατάξεων του παρόντος. 2.Το Διοικητικόν Συμβούλιον του ΟΔΑΖ, δι’ αποφάσεών του υποκειμένων εις την έγκρισιν του Υπουργού Κοινωνικών Υπηρεσιών δύναται να προβαίνη εις εκποίησιν αστικών ή αγροτικών ακινήτων του Οργανισμού και το εκ της εκποιήσεως προϊόν να επενδύη κατά τρόπον επωφελή ή να διαθέτη προς ίδρυσιν ή επέκτασιν αναγκαίων δια την εκπλήρωσιν των σκοπών του Οργανισμού εγκαταστάσεων, επιφυλασσομένων των διατάξεων του Α.Ν. 2039/1939 «περί τροποποιήσεως, συμπληρώσεως και κωδικοποιήσεως των νόμων περί εκκαθαρίσεως και διοικήσεως των εις το Κράτος και υπέρ κοινωφελών σκοπών καταλειπομένων κληρονομιών, κληροδοσιών και δωρεών». 3.Η κατά την προηγουμένην παράγραφον εκποίησις ενεργείται κατά τα οριζόμενα υπό του προβλεπομένου υπό της παρ. 2 του άρθρ. 10 του παρόντος εσωτερικού κανονισμού, επιφυλασσομένων και των περί εκποιήσεως ακινήτων υπό των Νομικών Προσώπων Δημοσίου Δικαίου διατάξεων. 4.Το Διοικητικόν Συμβούλιον του ΟΔΑΖ προς συμπλήρωσιν ή επέκτασιν των εγκαταστάσεών του ή προς αξιοποίησιν της ακινήτου περιουσίας του οργανισμού δικαιούται να συνάπτη δάνεια επί εμπραγμάτω ασφαλεία επί της περιουσίας αυτού ή επί εκχωρήσει των προσόδων του, μετά προηγουμένην έγκρισιν του Υπουργού Κοινωνικών Υπηρεσιών.  Σελ. 98(α) Τεύχος 504-Σελ. 130 5.Επιτρέπεται όπως, λόγω δημοσίας ωφελείας, κηρυχθούν απαλλοτριωτέα κατά την νόμιμον διαδικασίαν υπέρ του ΟΔΑΖ ακίνητα κείμενα εν Ζακύνθω. Η προς εκπλήρωσιν του σκοπού του Οργανισμού ανάγκη ανεγέρσεως νέων κτιρίων και επεκτάσεως των εγκαταστάσεών του, συνιστά δημοσίαν ωφέλειαν. Πόροι Άρθρ.8.-Πόροι του ΟΔΑΖ είναι: α)Αι πρόσοδοι εκ της κινητής και ακινήτου περιουσίας αυτού. β)Η δυνάμει του άρθρ. 5 του Νόμ. ΒΦΟΑ΄/1899, οφειλομένη εις τα τέως Αγαθοεργά Καταστήματα Ζακύνθου, ων διάδοχος είναι ο ΟΔΑΖ αποζημίωσις λόγω υπαγωγής των εν Ζακύνθω αλυκών εις το Μονοπώλιον του Κράτους, το κατ’ έτος ύψος της οποίας καθορίζεται δια πράξεως του Υπουργικού Συμβουλίου κατά το άρθρ. 4 του Α.Ν. 1097/1946. γ)Αι δυνάμει του άρθρ. 11 παρ. 5 του Νομ. 6302/1934 παρεχόμεναι ετησίως παρά του Υπουργείου Κοινωνικών Υπηρεσιών Κρατικαί επιχορηγήσεις προς εκπλήρωσιν των σκοπών του ΟΔΑΖ. δ)Η δυνάμει του άρθρ. 11 παρ. 6 του Νομ. 6302/1934 και του άρθρ. 29 του εκτελεστικού αυτού από 28/31 Δεκ. 1934 Π.Δ/τος «περί τρόπου εκπληρώσεως των σκοπών του Ο.Φ.Ι.Ζ. επιβληθείσα εισφορά 10% επί των πραγματοποιουμένων υπό του Λιμενικού Ταμείου Ζακύνθου εσόδων. Ως έσοδα του Ταμείου τούτου δια τον επ’ αυτών υπολογισμόν της εν λόγω εισφοράς νοούνται αι πάσης φύσεως τακτικαί και έκτακτοι εισπράξεις αυτού, πλην των κρατικών επιχορηγήσεων, των εκ δανείων και των εξ απαλλοτριώσεως κινητής ή ακινήτου περιουσίας του τοιούτων. ε)Τα τροφεία των επί πληρωμή περιθαλπομένων. ς)Αι πάσης φύσεως κληρονομίαι, κληροδοσίαι και δωρεαί.  35.Γ.δ.12 Φιλανθρωπικά Ιδρύματα Ζακύνθου   535 Κοινωνικόν Συμβούλιον Άρθρ.9.-1.Παρά τω ΟΔΑΖ λειτουργεί Κοινωνικόν Συμβούλιον αποτελούμενον εκ 5 εγκρίτων πολιτών, οριζομένων μετά των αναπληρωτών των, δι’ αποφάσεως του Νομάρχου Ζακύνθου, επί τριετεί θητεία, προτάσει του Διοικητικού Συμβουλίου του Οργανισμού εκ προσώπων ασχοληθέντων επί μακρόν εις έργα κοινωνικής προνοίας και διακριθέντων εις αυτά ή γενικώτερον εν τω Δημοσίω και ιδιωτικώ βίω. 2.Το Κοινωνικόν Συμβούλιον κατά την πρώτην αυτού συνεδρίασιν εκλέγει δια μυστικής ψηφοφορίας, μεταξύ των μελών, τον Πρόεδρον και τον Αντιπρόεδρον αυτού. 3.Το Κοινωνικόν Συμβούλιον του ΟΔΑΖ: α)Συμπαρίσταται τη διοικήσει του Οργανισμού εις το κοινωνικόν αυτής έργον. β)Παρακολουθεί από κοινωνικής πλευράς το έργον και τας εκδηλώσεις του Οργανισμού, υποβάλλει δε τας προς τούτο εισηγήσεις του εις την διοίκησιν αυτού. γ)Υποβοηθεί εις το έργον διαφωτίσεως της κοινής γνώμης δια τους σκοπούς του Οργανισμού. δ)Ενεργοποιεί την ιδιωτικήν πρωτοβουλίαν και αξιοποιεί την εθελοντικήν προσφοράν, επί θεμάτων απτομένων των εκδηλώσεων του Οργανισμού. 4.Δια του υπό του άρθρ. 10 παρ. 1 του παρόντος προβλεπομένου Π.Δ/τος καθορισθήσονται τα της εν γένει λειτουργίας του Κοινωνικού Συμβουλίου ως και τα της προσφοράς δωρεάν εθελοντικής εργασίας προς τον ΟΔΑΖ. Οργανισμός-Κανονισμός Άρθρ.10.-1.Δια Πρ.Δ/τος εκδιδομένου προτάσει του Πρωθυπουργού και των Υπουργών Οκονομικών και Κοινωνικών Υπηρεσιών, καθορίζονται: α)Ο τρόπος ειδικώτερον και τα μέσα εκπληρώσεως του σκοπού του ΟΔΑΖ, ως και αι προϋποθέσεις και οι όροι περιθάλψεως των δικαιουμένων προσώπων. β)Η αρμοδιότης, τα καθήκοντα και ο τρόπος της εν γένει λειτουργίας του Διοικητικού Συμβουλίου του ΟΔΑΖ. γ)Ο αριθμός των οργανικών θέσεων του ΟΔΑΖ, η κατά κατηγορίας και βαθμούς διάκρισις αυτών ως και τα προσόντα προς κατάληψιν τούτων και τα της τακτοποιήσεως εις συσταθησομένας οργανικάς θέσεις εις τον ΟΔΑΖ του υπηρετούντος πάσης φύσεως τακτικού, νοσηλευτικού, τεχνικού, βοηθητικού και υπηρετικού προσωπικού. δ)Τα της οργανώσεως και συνθέσεως των υπηρεσιών του ΟΔΑΖ και ο καθορισμός της αρμοδιότητος εκάστης τούτων. ε)Παν έτερον θέμα αναγόμενον εις την εύρυθμον λειτουργίαν του ΟΔΑΖ εξυπηρετούν τους σκοπούς αυτού και προάγον το κοινωνικόν του έργον. 2.Ο τρόπος λειτουργίας των υπηρεσιών του Οργανισμού και τα καθήκοντα των οργάνων αυτού ρυθμίζονται δι’ εσωτερικού κανονισμού συντασσομένου παρά του Διοικητικού Συμβουλίου εγκρινομένου δι’ αποφάσεως του Υπουργού Κοινωνικών Υπηρεσιών και δημοσιευομένου δια της Εφημερίδος της Κυβερνήσεως. 3.Μέχρι της εκδόσεως του υπό του παρόντος προβλεπομένου Πρ.Δ/τος τα δια τούτου ρυθμιζόμενα θέματα εξακολουθούν διεπόμενα υπό των μέχρι τούδε περί αυτών διατάξεων. Ίδρυμα Διονυσίου Μαρτινέγκου Γάητα Άρθρ.11.-1.Η Διοίκησις και διαχείρισις του δια της υπ’ αριθ. 2837 διαθήκης Διονυσίου Μαρτινέγκου Γάητα, συνταχθείσης ενώπιον του Συμβολαιογράφου Ζακύνθου Διονυσίου Βαρβιάνη, συσταθέντος Ιδρύματος, «Οίκος ευπρεπούς καταφυγίου Διονυσίου Μαρτινέγκου Γάητα», η περιελθούσα εις το Διοικητικόν Συμβούλιον του ΟΔΑΖ, δυνάμει της παρ. 4 του άρθρ. 14 του Νόμ. 6302/1934 διέπεται εφεξής υπό των διατάξεων του παρόντος. 2.Το Διοικητικόν Συμβούλιον του ΟΔΑΖ, διοικεί και διαχειρίζεται την περιουσίαν του εν τη προηγουμένη παραγράφω αναφερομένου Ιδρύματος αυτοτελώς και κεχωρισμένως εκ της λοιπής περιουσίας του Οργανισμούς και διαθέτει τους πόρου αυτού αποκλειστικώς προς εκπλήρωσιν του σκοπού του Ιδρύματος, όπερ διατηρεί την νομικήν αυτού προσωπικότητα και αυτοτέλειαν. 3.Εν αδυναμία λειτουργίας αυτοτελούς Γηροκομείου αρρένων υπό του Μαρτινεγκείου Ιδρύματος ελλείψει οικονομικών πόρων δύναται, δια των πόρων και εσόδων αυτού και εντός των περιθωρίων τούτων, να περιθάλπτεται αριθμός γερόντων εις το Κατάστημα Προστασίας ηλικιωμένων ατόμων του ΟΔΑΖ. Καταργούμεναι και διατηρούμεναι εν ισχύι  διατάξεις Άρθρ.12.-Από της ισχύος του παρόντος, επιφυλασσομένης της διατάξεως της παρ. 3 του άρθρ. 10 του παρόντος καταργούνται: α)Ο Νόμ. 6302/1934 «περί οργανώσεως των Φιλανθρωπικών Ιδρυμάτων Ζακύνθου», πλην των διατάξεων του άρθρ. 11, ως αύται ίσχυσαν δια του άρθρ. 29 του από 28/31.12.1934, Π.Δ/τος «περί τρόπου εκπληρώσεως των σκοπών του Οργανισμού Φιλανθρωπικών Ιδρυμάτων Ζακύνθου» όσον αφορά τους πόρους του ΟΔΑΖ περί ων το άρθρ. 8 του παρόντος. β)Ο Α.Ν. της 8ης Ιουν. 1935 «περί τροποποιήσεως του Νόμ. 6302/1934». γ)Το Ν.Δ. της 10ης Σεπτ. 1935 «περί τροποποιήσεως του Νομ. 6302/34 «περί οργανώσεως των φιλανθρωπικών Ιδρυμάτων Ζακύνθου».  (Αντί για τη σελ. 99(β) Σελ. 99(γ) Τεύχος 1304 Σελ. 61 Φιλανθρωπικά Ιδρύματα Ζακύνθου 35.Γ.δ.12   536 δ)Ο Α.Ν. 796/1937 «περί τροποποιήσεως του Νόμ. 6302/1934 «περί οργανώσεως των Φιλανθρωπικών Ιδρυμάτων Ζακύνθου». ε)Ο Α.Ν. 2472/1940 «περί τροποποιήσεως των διατάξεων των αφορωσών τον Οργανισμόν Δημοσίας Αντιλήψεως Ζακύνθου». ς)Ο Α.Ν. 485/1945 «περί τροποποιήσεως και συμ-πληρώσεως του υπ’ αριθ. 2472/1940 Α.Νόμου κλπ.». ζ)Ο Α.Ν. 968/1946 «περί τροποποιήσεως και συμ-πληρώσεως διατάξεων αφορωσών τον Οργανισμόν Δημοσίας Αντιλήψεως Ζακύνθου». η)Το Ν.Δ. 182/1946 «περί καταργήσεως του υπ’ αριθ. 968/1946 Α.Νόμου «περί τροποποιήσεωες κλπ.» και  θ)Το Ν.Δ. 3607/1956 «περί τροποποιήσεως των περί Οργανισμού Δημοσίας Αντιλήψεως Ζακύνθου διατάξεων». Έναρξις ισχύος Άρθρ.13.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.